
BeTH yw'r newydd anniddanus, 
Trwm, galarus, ddaeth i'n clyw, 
Ai FN NR Davies, 
nte gwag chym w? 
Ah! bwi ydyw, cHRIL AAA 
Ffeithiau fil a brofant hyn ; 
Ol y rhwygiad, pwysau'r ergyd, 
Bair ií lawer wylo'n llyn. 


Angau! angau! 'rwyt yn greulon, 
Cyn it drochi min dy glêdd, 
Yn ngwaed gwron oedd mor enwog, 
Rhoist y bywiog was i'r bedd: 
Nis gall gras, na defnyddioldeb, 
Droi dy gleddyf miniog draw, 
Onidê, nis gwelsid Davies 
Byth yn glwyfus dan dy law. 


Seion eiddil sydd yn teimlo, 
Ac yn gorfod gwisgo du, 
O waith colli un deallgar, 
Mae mewn galar heddyw lu; 
Megis gynt yn Hadad-Rimon, 
^Rol Josia'r Brenin mwyn, 
Felly clywir ar ol Davies 
Drwy holl Gymru, boenus gŵyn. 


Os yw codi côf-golofnau 
'N gweddu i fon'ddigion byd, 
Neu i filwyr uchel fwriad 
A fu'n tywallt gwaed mewn llid, — 
Pwy a'n beia am gôf-golofn 
I'r gwr enwog aeth o'n plith; 
Yn anfarwol, bydded parchus 
Enw Jenkin Davies byth. 

Doed holl adar mân y goedwig, 
Yn lle canu mê»sêg mwyn, 
I roi larwm leddf alarus, 
Llef hiraethus y'mhob llwyn : 
Pawb sy'n teimlo, de'wch galerwch, 
Achos tristwch sydd yn awr, 
Syrthiodd cadarn ŵr yn Israel, 
Cwympodd mwyn dywysog mawr. 


Ar ymadrodd, o na fedrwn, 
Fel y gallwn draethu'n llawn, 
Ei nôd-wedd fel dyn a christion, 
A Phregethwr ffyddlon iawn: 
Ei rinweddau nid wy'n 'nôdi, 
Er mwyn codi enw dyn, 
(Clod i'r Arglwydd oll a fyddo 
Fyth am ddonio in' fath Un.) 


Ond 'rwy'n dweud ei hynod hanes, 
Fel y gallo'r oes a ddêl 
Gofio'r blaenor hwn a'i ddilyn, 
Fel esiampl mewn ffydd a sêl: 
Coffadwriaeth am y Cyfiawn 
Hwn, yn fendigedig fydd, 
'Fe'n llefaru, er ei farw, 
Yn dra chrocw etto sydd. 


Cyfaill hawddgar, llawn trugaredd, 
A diduedd oedd fel dyn; 
Un heddychlawn,—yspryd llariaidd, 
Boneddigaidd,—hawdd ei drin: 
Beichiau eraill oedd yn gario, 
Cydymdeimlo wnae a'r trist, 
Felly, 'r ydoedd ef yn helaeth 
Yn cyflawni cyfraith Orist. 


Nid un brysiog oedd ar eiriau, 
Fe reolai arno'i hun; 

Ffrwyth myfyrdod oedd a dd'wedai, 
Gair o'i le, nid hawdd caid un; 

Fe adwaenai amser tewi, 
Gwnae lefaru pan fai rhaid : 
Ymadrodd ffol na serthedd hefyd, 
Byth o'i enau ef nis caid. 


bd 


'R ydoedd ef yn un diragfarn, 
^N meddu yspryd barn ei hun; 
Ni wnae goelio unrhyw gredo, 
Nes ei wel'd a'r Beibl yn un: 
MHalogedig ffol gwestiynau 
Ynghylch geiriau gwag, difudd, 
Cyndyn ddadleu heibio rhoddai, 
'N iach pregethai air y ffydd. 


'N morau 'i oes gwnaeth ddwys fyfyrio, 
Darllen, chwilio 'n ddyfal iawn, 
Heb fanteision mawr ddysgeidiaeth, 
Nes cynnyddu'n llestr llawn, 
Cymmwys addas i gyhoeddi 
A gwir draethu cyngor Duw, 
Yn ei amryw ddyfnion rannau, 
Yn dra golau ì ddynolryw. 


Chwiliai eiriau cymmeradwy, 
Dealladwy, heb wall iaith ; 
Nid sŵn gwag, na thwyll PAilosoph', 
Geiriau chŵydd, na chellwair chwaith, 
Ond ymadrodd golau, medrus, 
Doeth yn ol ewyllys Duw; 
Pur Ysgrythyr heb ddim gwegi, 
Wnae draddodi yn ein clyw. 


'Roedd ei bregeth gywrain, odiaeth, 
Fel rhyw ddarn gyfanwaith aur, 
Gwerthfawr, nerthol, llawn prydferthwch, 
Pur, di-sothaeh, gemmau'r gair; 
'Trwy 'Sgrythyrau yr esponiai 
In' desturiau dyrus iawn ; 
Geiriau'r Beibl yn aml oedd pennau, 
A sylwedd ei Bregethau'n llawn. 

Hynod ostyngedig ydoedd, 

Ni ro'i gyhoedd floedd o'i fla'n, 
Ond yn ddistaw pan lefarai, 

Roedd ei eiriau fel y tân; 
Synnai'r dyrfa wrth ei wrando 

'N treiddio ac esponio'r Gair: 


_ Âm gyssoni'r Ysgrythyrau, 


Pwy fel ef?—pa le y cair ? 


Roedd E'n fawr am wel'd diwygiad 
Mewn gweithrediad trwy bob gwlad, 
A chael y byd yn ail Baradwys, 
Heb un annhrefn llid na brad: 
Llwybrau'r Arglwydd wnae uniawnu, 
Gan balmantu'r ffordd o'i fla'n, 
Ceisiai symmud pob rhyw rwystrau. 
Sy'n tristau yr Yspryd Glân. 


Gyda'r Ysgol fwyn Sabbathol, 
Colofn nerthol, buddiol fu, 
Trwy draddodi egwyddorion 
Iachus, maethlon, iawn i ni: 
Pyngciau cywrain gyfansoddodd, 
'N dystion eyhoedd heddyw sydd 
O'i fawr ddeall, a'i wybodaeth 
Gyflawn, helaeth, yn ei ddydd. 


Selog pleidiai'r Cymdeithasau, 
Sy'n cynniwair trwy ein gwlad, 
Sef rhai uniawn eu dybenion, 
Rydd i ddynion fawr leshâd ; 
Fe ymdrechai i anfon Beiblau 
I bob cenedl, llwyth, ac iaith, 
Ac i anfon gwir Genhadon, 
Er dyrchafu Iesu a'i waith. 


Dros y Beibl yn hŷf dangosai 

Faint ein braint a'n rhwymau 'nghyd, 
A hanes tywyll-leoedd daear 

Trwy y pedwar ban o'r byd ; 

Nes i lawer wrth ei wrando 
Orfod tystio a dweud yn rhydd, 
Mi rof gyfran o fy arian 
I gael Beibl i'r Pagan prudd. 


Ymresymmu wnai ar Ddirwest 
'N gadarn, golau, hyddysg iawn, 
Nid traddodi HL haeniad oi 
Ond fe brofai 'i bwngc yn llawn ; 
'Roedd ei gedyrn resymmiadau, 
Ac adnodau 'n gwau y'nghyd, 
Mewn rhyw berffaith hardd gydgordiad, 
Nes rhoi'r wrthblaid groes yn fud, 


Ond yn nghanol teg oleuni, 

Och! daeth in' dywyllwch prudd ; 
Seren ddisglaer, danllyd, olau, 

Yn ddisymmwth aeth dan gudd: 
Araeth fywiawg, traethawd, darlith, 

Oll yn gryf, athrylith llawn, 


Cyngor, cerydd, addysg wiwddoeth 
Ganddo mwyach, byth nis cawn. 


P'le mae'r tafod rhydd, fu'n traethu 
Cennadwri Brenin hedd ? 

P'le mae'r doeth, fu'n hyf lefaru ? 
Ow! mae'n ddistaw yn y bedd ! 

P'le mae'r enaid cryf gynneddfau, 
Blymiau foroedd dwfn y Gair ? 

Y mae hwnw'n rhydd yn chwareu 
Tŷnion dânau'r delyn aur. 


GadPodd adfyd a gofidiau, i 
Cyn dôd iddo'r dyddiau blin, 

Nad oes ynddynt ddim diddanwch, 

_ Ond rhyw dristwch oll yn nglŷn; 

Ca'dd fyn'd adre? ynghanol oedran, 
Pan yn bump a deugain oed, 

Odd'wrth ei waith i dderbyn gwobr, 
Pa fraint ragor all'sai fod. 

Cofier dydd ei gladdedigaeth, 
Pryd dangoswyd helaeth barch, 
Gan y miloedd a ddilynai 
'R elor-gerbyd gludai' arch: 
'Roedd hen fynwent oer Llansilio 
Braidd yn bloeddio wrth fath fraint, 
O gael llechu yn ei chrombil, 
Wr mor anwyl gydâ'r saint. 


Y fan, dychmygwyf lle mae'n gorwedd, 
Mewn rhyw lawn orfoledd sydd 
'N disgwyl dydd i'r beddau agor, 
I roi'r enwog hwn ynrhydd: 
Henffych forau'r ail gyferfydd 
Dau hen gyfaill hoff ynghyd, 
Mewn rhyw agwedd llwyr wahanol 
I'r hyn oeddynt yn y byd. 


Y corff oedd wan fydd mwy yn nerthol, 
Fel yr enaid byth heb boen, 
Yn gorff cymmwys, pur, ysprydol, 
I was'naethu Duw a'r Oen, 
Gydâ'r seintiau perffeithiedig, 
Ac angelion yn gyttân, 
'N perffaith seinio per Hosanna, 
Am yr uwcha i DRI yn Un. 


Seion, Seion dwys ystyria, 
Na lwfrhâ, gwêl pwy sydd Dduw, 
Os yw'r gweision hoff yn meirw, 
Y mae'r MEISTYR mawr yn fyw! 
Os yw'n cym'ryd y Cyfiawnion, 
Ffyddlon weision atto i'r Ne', 
Ymbil arno am ddatguddio 
Ei fraich, trwy ddonio rhai 'n eu lle. 


Nerther chwithau ei berth'nasau 
Dan y croesau trymaf ddaw, 
I ro'i lle i ddwys ystyriaeth, 
. Fod llywodraeth fawr yn llaw 

Ein Tad o'r Nef, yr hwn sydd berffaith 
Duw gwybodaeth, doeth, a dâ, 

'R hwn nâs dichon byth gamsynied 
Mewn un weithred oll a wna. 


Barn a phur gyfiawnder ydyw 
Trigfa ei orseddfaingc wên, 
Fr fod cantau 'r hen olwynion 
'N uchel droi tu fewn i'r llên : 
Ni ddaw dim i'r plant er niwed, 
Hwy gânt weled ar ol hyn, 
Fod holl droion croes yr anial 
'N tiniawn ffordd i Salem fryn. 


— 


*B'le 'r aeth yr un call, deallawl,—addfwyn, 
Gynneddfau naturiawl? 
Aeth ef y cu ŵr ethawl 
O fyd gwae i fywyd gwawl. 


O golli hwn, fe gollwyd—o Seion 
Was ffyddlawn a diwyd : 
Ein gwron ro'w'd mewn gweryd, 


Aeth i'r bedd, ymaith o'r byd. 


O fyd aeth, Och! oer fyd weithian,—cawn fod 
Heb ein Jenkin fwynlan, | 
'S geilw Duw ei was gwiwlan 
O oer lwch daear i'r lan. 


Pensarn. EvAN EvANs. 





WILLIAM JONES, ARGRAFFYDD, CASTELLNEWYDD. 

